ประกาศสำนักงานคณะกรรมการกำกับหลักทรัพย์ประกาศสำนักงานคณะกรรมการกำกับหลักทรัพย์และตลาดหลักทรัพย์ที่ อธ. ๗/๒๕๔๖เรื่อง วิธีปฏิบัติและเงื่อนไขของบริษัทหลักทรัพย์ในการใช้บริการด้านงานสนับสนุนจากผู้ให้บริการด้านงานสนับสนุน โดยที่บริษัทหลักทรัพย์อาจลดภาระต้นทุนในการประกอบธุรกิจหลักทรัพย์ด้วยการใช้บริการด้านงานสนับสนุนจากผู้ให้บริการอื่นและเนื่องจากหลักเกณฑ์ในการประกอบธุรกิจของบริษัทหลักทรัพย์กำหนดให้บริษัทหลักทรัพย์ต้องมีระบบควบคุมภายในหรือระบบรักษาความปลอดภัยที่เพียงพอแก่การป้องกันมิให้บุคคลที่ไม่มีอำนาจหน้าที่เกี่ยวข้องได้ล่วงรู้หรือแก้ไขเปลี่ยนแปลงข้อมูลเกี่ยวกับการปฏิบัติงานด้านธุรกิจหลักทรัพย์ของบริษัทหลักทรัพย์รวมทั้งต้องมีระบบในการดูแลรักษาทรัพย์สินของลูกค้า ดังนั้นเพื่อให้เกิดความมั่นใจว่าการที่บริษัทหลักทรัพย์ใช้บริการด้านงานสนับสนุนจากผู้ให้บริการด้านงานสนับสนุนจะไม่มีผลกระทบต่อหน้าที่ของบริษัทหลักทรัพย์ในการจัดให้มีระบบดังกล่าวและทำให้การบริหารต้นทุนของบริษัทหลักทรัพย์เกิดประสิทธิภาพมากยิ่งขึ้นสำนักงานจึงปรับปรุงข้อกำหนดเกี่ยวกับวิธีปฏิบัติและเงื่อนไขของบริษัทหลักทรัพย์ในการใช้บริการด้านงานสนับสนุนจากผู้ให้บริการด้านงานสนับสนุนดังนี้ข้อ๑ให้ยกเลิกประกาศสำนักงานคณะกรรมการกำกับหลักทรัพย์และตลาดหลักทรัพย์ ที่ อธ.๒๔/๒๕๔๓ เรื่องวิธีปฏิบัติและเงื่อนไขของบริษัทหลักทรัพย์ในการใช้บริการด้านงานสนับสนุนจากบริษัทผู้ให้บริการด้านงานสนับสนุนลงวันที่ ๒๓ พฤศจิกายน พ.ศ.๒๕๔๓ข้อ๒ ในประกาศนี้บริษัทหลักทรัพย์หมายความว่าบริษัทที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์การค้าหลักทรัพย์ การจัดจำหน่ายหลักทรัพย์ กิจการการยืมและให้ยืมหลักทรัพย์หรือการให้สินเชื่อเพื่อธุรกิจหลักทรัพย์บริษัทหมายความว่า บริษัทจำกัดหรือบริษัทมหาชนจำกัดผู้ให้บริการด้านงานสนับสนุนหมายความว่าผู้ให้บริการด้านงานสนับสนุนแก่บริษัทหลักทรัพย์งานสนับสนุนหมายความว่างานปฏิบัติการด้านหลักทรัพย์ งานบัญชีและการเงินงานเทคโนโลยีสารสนเทศส่วนที่เกี่ยวข้องกับข้อมูลของลูกค้า งานตรวจสอบภายในงานกำกับดูแลการปฏิบัติงานของบริษัทหลักทรัพย์ (compliance) หรืองานสนับสนุนที่มีลักษณะคล้ายคลึงกับงานดังกล่าวสำนักงานหมายความว่าสำนักงานคณะกรรมการกำกับหลักทรัพย์และตลาดหลักทรัพย์ข้อ๓ เว้นแต่กรณีที่กำหนดไว้ในข้อ ๕ให้บริษัทหลักทรัพย์ที่ประสงค์จะใช้บริการด้านงานสนับสนุนจากผู้ให้บริการด้านงานสนับสนุนยื่นขออนุญาตจากสำนักงานโดยแสดงรายละเอียดดังต่อไปนี้(๑) ขอบเขตการใช้บริการด้านงานสนับสนุนจากผู้ให้บริการด้านงานสนับสนุน(๒) ระบบการควบคุมภายในและระบบการรักษาความปลอดภัยซึ่งผู้ให้บริการด้านงานสนับสนุนใช้ในการให้บริการแก่บริษัทหลักทรัพย์เพื่อการเก็บรักษาข้อมูลและทรัพย์สินของลูกค้าของบริษัทหลักทรัพย์ข้อ๔สำนักงานจะแจ้งผลการพิจารณาคำขอให้บริษัทหลักทรัพย์ทราบภายในสามสิบวันนับตั้งแต่วันที่สำนักงานได้รับเอกสารหลักฐานจากบริษัทหลักทรัพย์ครบถ้วนเว้นแต่เป็นกรณีที่มีเหตุจำเป็นต้องตรวจสอบระบบหรือมีข้อเท็จจริงเพิ่มเติมและสำนักงานได้แจ้งเหตุจำเป็นดังกล่าวให้บริษัทหลักทรัพย์ทราบก่อนสิ้นสุดระยะเวลาสามสิบวันแล้วสำนักงานอาจขยายระยะเวลาในการพิจารณาคำขอออกไปเท่าเหตุจำเป็นที่มีได้ข้อ๕ บริษัทหลักทรัพย์สามารถใช้บริการด้านงานสนับสนุนจากผู้ให้บริการด้านงานสนับสนุนประเภทดังต่อไปนี้ได้โดยถือว่าได้รับอนุญาตจากสำนักงานแล้ว(๑) ตลาดหลักทรัพย์แห่งประเทศไทย(๒) บริษัทที่ตลาดหลักทรัพย์แห่งประเทศไทยจัดตั้งขึ้นและถือหุ้นเกินกว่าร้อยละเจ็ดสิบห้าของจำนวนหุ้นที่จำหน่ายได้แล้วทั้งหมดของบริษัทนั้นโดยได้รับอนุญาตจากคณะกรรมการ ก.ล.ต. ให้ประกอบธุรกิจประเภทการเป็นผู้ให้บริการด้านงานสนับสนุนตามมาตรา ๑๕๓ (๓)แห่งพระราชบัญญัติหลักทรัพย์และตลาดหลักทรัพย์พ.ศ.๒๕๓๕ หรือ(๓) บริษัทในกลุ่มของบริษัทหลักทรัพย์ดังต่อไปนี้(ก) บริษัทที่บริษัทหลักทรัพย์ถือหุ้นไม่ว่าโดยทางตรงหรือทางอ้อมเกินกว่าร้อยละห้าสิบของจำนวนหุ้นที่จำหน่ายได้แล้วทั้งหมดของบริษัทนั้น(ข) บริษัทที่ถือหุ้นในบริษัทหลักทรัพย์ไม่ว่าโดยตรงหรือทางอ้อมเกินกว่าร้อยละห้าสิบของจำนวนหุ้นที่จำหน่ายได้แล้วทั้งหมดของบริษัทหลักทรัพย์นั้นหรือ(ค) บริษัทที่บริษัทหลักทรัพย์บริษัทตาม (ก)หรือบริษัทตาม (ข) ถือหุ้นรวมกันไม่ว่าโดยทางตรงหรือทางอ้อมเกินกว่าร้อยละห้าสิบของจำนวนหุ้นที่จำหน่ายได้แล้วทั้งหมดของบริษัทนั้นให้บริษัทหลักทรัพย์ที่ใช้บริการด้านงานสนับสนุนจากผู้ให้บริการด้านงานสนับสนุนตามวรรคหนึ่งแจ้งรายละเอียดเกี่ยวกับขอบเขตการใช้บริการด้านงานสนับสนุนให้สำนักงานทราบและหากผู้ให้บริการด้านงานสนับสนุนดังกล่าวเป็นบริษัทตาม(๓)ของวรรคหนึ่งบริษัทหลักทรัพย์ต้องแจ้งรายละเอียดเกี่ยวกับระบบการควบคุมภายในและระบบการรักษาความปลอดภัยของผู้ให้บริการด้านงานสนับสนุนเพื่อการเก็บรักษาข้อมูลและทรัพย์สินของลูกค้าของบริษัทหลักทรัพย์เพิ่มเติมด้วยทั้งนี้ ภายในสิบห้าวันนับแต่วันที่เริ่มใช้บริการนั้นข้อ๖บริษัทหลักทรัพย์ต้องกำหนดให้ผู้ให้บริหารด้านงานสนับสนุนจัดเก็บเอกสารที่เกี่ยวข้องกับการให้บริการด้านงานสนับสนุนไว้ให้ครบถ้วนข้อ๗บริษัทหลักทรัพย์ต้องตรวจสอบดูแลให้ผู้ให้บริการด้านงานสนับสนุนปฏิบัติงานในส่วนที่ให้บริการแก่บริษัทหลักทรัพย์ให้เป็นไปตามกฎหมายและกฎเกณฑ์ที่คณะกรรมการก.ล.ต. หรือสำนักงานกำหนดและในกรณีที่สำนักงานเห็นสมควรบริษัทหลักทรัพย์ต้องจัดให้สำนักงานเข้าตรวจสอบการปฏิบัติงานของผู้ให้บริการด้านงานสนับสนุนในส่วนที่ให้บริการแก่บริษัทหลักทรัพย์ด้วยข้อ๘[๑] ประกาศนี้ให้ใช้บังคับตั้งแต่วันที่๑ สิงหาคม พ.ศ.๒๕๔๖ เป็นต้นไปประกาศณ วันที่ ๒๓ กรกฎาคม ๒๕๔๖ประสาร ไตรรัตน์วรกุลเลขาธิการสำนักงานคณะกรรมการกำกับหลักทรัพย์และตลาดหลักทรัพย์มัตติกา/พิมพ์๑๖ ตุลาคม ๒๕๔๖มัตติกา/แก้ไข๒๙ ตุลาคม ๒๕๔๖นวพร/ศุภสรณ์/ตรวจ๓๑ ตุลาคม ๒๕๔๖A+B[๑] รก.๒๕๔๖/พ๘๔ง/๗/๑ สิงหาคม ๒๕๔๖